Μαρία της Πρωσίας (1855-1888)

H Μαρία (γερμ. Maria von Peußen von Hohenzollern, 14 Σεπτεμβρίου 1855 - 20 Ιουνίου 1888) του Οίκου των Χοεντσόλλερν ήταν πριγκίπισσα της Πρωσίας και με τους γάμους της έγινε πρώτα πριγκίπισσα των Κάτω Χωρών και μετά πριγκίπισσα της Σαξονίας-Αλτεμβούργου.

Βιογραφία
Η Μαρία Ελισάβετ Λουίζα Φρειδερίκη ήταν το πρώτο παιδί και η πρώτη κόρη του Φρειδερίκου Καρόλου της Πρωσίας και της Μαρίας Άννας, κόρης του Λεοπόλδου Δ΄ του Άνχαλτ.

Το 1878 παντρεύτηκε τον πενηνταοκτάχρονο Ερρίκο των Κάτω Χωρών σε μια προσπάθειά του να διασωθεί ο Οίκος της Οράγγης-Νάσσαου. Δεν απέκτησαν απογόνους, καθώς πέντε μήνες αργότερα ο Ερρίκος απεβίωσε από ιλαρά.

Το 1885 η Μαρία παντρεύτηκε τον Αλβέρτο της Σαξονίας-Αλτεμβούργου και απέκτησε δύο παιδιά.

Πέθανε σε ηλικία 32 ετών στη Δρέσδη από πυρετό που της προκάλεσε επιλόχειος μόλυνση μετά τη γέννηση του δεύτερου παιδιού της. Ενταφιάστηκε στην οικογενειακή κρύπτη του Οίκου της Σαξονίας-Αλτεμβούργου. Το 1891 ο σύζυγός της παντρεύτηκε την Ελένη του Μεκλεμβουργου-Στρέλιτς.
Οικογένεια
Παντρεύτηκε πρώτα το 1878 τον Ερρίκο των Κάτω Χωρών. Δεν απέκτησαν απογόνους. Το 1879 ο Ερρίκος απεβίωσε.

Το 1885 η Μαρία έκανε δεύτερο γάμο με τον Αλβέρτο της Σαξονίας-Αλτεμβούργου και είχε τέκνα:
 Όλγα Ελισάβετ (1886 - 1955), παντρεύτηκε τον Καρλ Φρέντερικ, Κόμη του Πύκερ-Μπούργκχαους και κύριο του Γκρόντιτς, πολιτικό.
 Μαρία (1888 - 1947), παντρεύτηκε τον Ερρίκο ΛΕ΄ Ρόυς του Κέστριτς.

Πρόγονοι

Πηγές
 C. Arnold McNaughton: The Book of Kings: A Royal Genealogy, in 3 volumes (London, U.K.: Garnstone Press, 1973), volume 1, page 66. Hereinafter cited as The Book of Kings.

 Παραπομπές 

Κατηγορία:Πρώσοι ευγενείς
Κατηγορία:Οίκος των Χοεντσόλερν
Κατηγορία:Πριγκίπισσες της Πρωσίας
Κατηγορία:Πριγκίπισσες της Ολλανδίας
Κατηγορία:Πριγκίπισσες της Σαξονίας-Αλτεμβούργου